**SJEKKLISTE FOR BUDSJETTERING I GL 2016**

Avrund minimum til hele hundre.

Det skal minimum budsjetteres på detaljarter for alle enkeltavsetninger over 500 000 kroner.

Budsjetteringsmalene tilgjengelige på MN-wiki skal brukes. Bruk fastlønnsmalene ved budsjettering av lønn. Det bør ikke være store avvik her.

Lagre budsjettgrunnlag for dokumentasjon og «sporing», og ADI-ark for dokumentasjon og sikkerhet. Lag evt. logg over budsjettering i B3/B4.

**GRUNNBEVILGNING (GB)**

Budsjetterte inntekter på art 3900 skal stemme med tildelingsbrev per prosjekt. Kun øremerkede inntekter skal budsjetteres på interne prosjekter (7xxxxx).

Annuumsinntektene og inntekter for rekrutteringsstillinger skal periodiseres etter mal, mens andre øremerkede inntekter budsjetteres i sin helhet i februar.

Merk at rekrutteringsstillingene fra 2016 samles på prosjekt 720006.

Kostnadene periodiseres etter forbruk, og instituttinntektene budsjetteres i de periodene de forventes å komme. Om informasjon nødvendig for periodisering mangler, se på fjoråret eller bruk periodiseringsnøklene. Prøv å unngå å budsjettere flatt (dvs. dele på 12).

Alle kostnader synliggjøres inklusive dekningsbidrag, egenfinansiering og frikjøp. Merk at det skal gjøres realistiske anslag, også for inntekter fra BOA til GB der instituttene har en tendens til å være forsiktige. Sammenlign med regnskap for foregående år, og vær kritisk til å budsjettere med stor endring dersom det ikke er spesielle grunner som tilsier at det skal være slik.

Husleie skal stemme med tildelingsbrev.

Husleie skal belastes prosjekt 720006 per årsverk, og godskrives annuum på instituttet.

Fellesbidrag skal belastes 720006 per årsverk.

Om det budsjetteres med for mange eller for få rekrutteringsårsverk, må det justeres på art 9089/9189 slik at prosjektet går i 0.

Alle prosjekter på grunnbevilgningen skal gå i 0.

Overføringene kan detaljbudsjetteres allerede i januar, men må trekkes ut på art 6000, analysenummer 220010 i desember. Føringen i desember vil gå mot tildelingen som føres av fakultetet når overføringene er klare. Husk at deler av overføringen kan være på interne prosjekter.

Forventet overføring til 2017 budsjetteres på analysenummer 220011 i desember.

**BIDRAGS- OG OPPDRAGSFINANSIERT AKTIVITET (BOA)**

Merk at det skal budsjetteres med inngående balanse (IB), innbetalinger (fakturert inntekt), utgående balanse (UB) og aktivitet (= inntekter = kostnader) per GL-samleprosjekt innenfor BOA.

NB! IB + innbetalinger – aktivitet (= inntekter = kostnader) = UB Alle prosjekt skal gå i 0 per mnd.

Husk at det ikke skal budsjetteres på artsklasse 4, fordi føringer her blir ompostert til artsklasse 6.

For driftstilskudd til prosjektene (typisk BFS, SFF etc.) budsjetteres kostnadene på BOA (GL-samleprosjekt) og overføres til prosjekt 700910 på artene 9051/9151.

Sjekk at gjennomstrømningsmidler er budsjettert i henhold til gjeldende retningslinjer:

[BOA info - Gjennomstrømningsmidler og tilskudd til andre - Økonomiavdelingen](https://wiki.uib.no/okonomi/index.php/BOA_info_-_Gjennomstr%C3%B8mningsmidler_og_tilskudd_til_andre)

Sjekk at prosjekter under NFR Fellesløftet er budsjettert i henhold til gjeldende retningslinjer:

[Rutine for budsjettering og bokføring av Fellesløftet prosjekter](http://ekstern.filer.uib.no/okonomi/Rutinebeskrivelser/BOA/Rutine_for_NFR_Fellesloftet.pdf)

Husk at prosjekter som er søkt med TDI, skal budsjetteres med TDI-satser også i GL.

Sammenlign med regnskap for foregående år, og vær kritisk til å budsjettere med stor endring dersom det ikke er spesielle grunner som tilsier at det skal være slik.

**SAMMENHENGEN MELLOM GB OG BOA**

Går internartene mot hverandre (9011 mot 9111 osv.)? For noen av artene kan det være grunner til at de ikke skal gå mot hverandre, men dette er unntakene og ikke regelen. Med mindre dere vet om spesifikke grunner til unntak, skal regelen følges.

Sjekk logikken i budsjettering av egenfinansiering. Tenk på hvordan dette blir i regnskapet og se mot oppstilling i budsjettpresentasjon fra økonomiforum.

**KOPIERING TIL ADI**

Husk at linjer med samme kontering må slås sammen for at ADI skal laste alle. Dette blir gjort automatisk i B3-mal med kontrollpivot.

Husk at 3-artene endrer fortegn ved lasting til ADI.

Godskriving av gjennomstrømningsmidler på artene 8731 og 8732 skal i utgangspunktet endre fortegn ved lasting i ADI (som 3-artene), men dette skjer ikke alltid. Husk derfor å sjekke at 8671 går mot 8731 og at 8672 går mot 8732 etter lasting i B4.

Husk at det ikke skal føres beløp i kolonnen avsl.-16 i ADI.

Opphev arkbeskyttelse og lim inn som tekst eller verdi, slett deretter resten av linjene. Sjekk at ingen gamle feilmeldinger henger igjen og at alle linjer som skal lastes er flagget. Overvåk opplastingen, og hent gjerne rapport i OF for å sjekke at alt stemmer.

Kontroller budsjettet etter lasting ved å følge oppskrift fra økonomiforum.

**GJELDENDE SATSER FOR 2016**

Inntekt per GB-rekrutteringsårsverk: kr 887 200

Fellesbidrag per GB-rekrutteringsårsverk: kr 67 800

Husleie per GB-rekrutteringsårsverk: kr 63 000

Fellesbidrag per vitenskapelig BOA-årsverk (gjelder også årsverk frikjøpt til BOA): kr 135 600 Fellesbidrag per teknisk/administrativt BOA-årsverk (gjelder også årsverk frikjøpt til BOA): kr 67 800 Sats for indirekte kostnader per vitenskapelig årsverk etter TDI: kr 425 000

Sats for indirekte kostnader per teknisk/administrativt årsverk etter TDI: kr 117 000